Here is a page extracted from Wikipedia that may contain CSS, HTML, and a lot of unformatted text.

Title: Regacho
Content: Regacho ye una denominación tradicional que reciben u han recibiu los regallos u arroyos en un amplo territorio de la Peninsula Iberica que va dende Cinco Villas y norte de Navarra dica Galicia.

Etimolochía 
Bi ha problemas en la interpretación de la etimolochía de regacho y regallo, asinas como de lo cognato catalán regall. L'orichen a partir de lo latín RIGARE u de lo suyo derivau romanz regar ye probable. La palabra regacho d'orichen mozarabe corresponde tamién a la fonetica de l'aragonés d'as comunidaz aragonesas.

Se documenta la palabra regacho en los vocabularios d'unas cuantas localidaz de l'este d'Aragón, como continación de lo suyo emplego en Navarra y La Riocha. En lo sud d'Aragón l'ALEANR amuestra lo cognato castellano regajo en cuenta de regacho en las localidaz con siglas Te 402, Te 307 y Cs 302.

Documentación medieval 
Se documenta en bel texto medieval (con -ch- u con atras letras que representan lo mesmo fonema africau):

En la "Grant Cronica d'Espanya" se describe un paisache alpín con regachos:

En un texto de 1307 escrito en Val de Linars que permitiba a lo ganau de Zaragoza paixentar en los termins de Mosqueruela se fa mención de bel regacho:

L'actual barranco de las Pozas de Calatayú yera calificau de "regacho" en textos escritos en latín y aragonés:

Que la grafía -j- u -i- n'estos casos correspondeban a l'actual fonema que se representa con lo digrafo ch lo veyemos en dos parrafos cercanos referius a los peaches de Teruel y Albarracín de las actas de las corz d'Alcanyiz de 1436:

Igual como entre Andorra y Chiprana la palabra regallo ha plegau a nombrar un río, la variant regacho ha serviu de chenerico pa ríos menors d'atras cuencas.

Lo río de Mora se documenta como regacho de Mora en un texto baixo-medieval que fa referencia a los boalaches d'esta localidat:

Tamién se considera regacho un curso d'augua menor que baixa de Fuents de Rubielos en un pleito de 1339 sobre las primicias entre esta localidat y Rubiuelos:

Regachos en Aragón 
Son hidronimos medievals u actuals formaus con lo chenerico regacho:
Barranco d'el Regacho: en Malanquiella.
Barranco d'el Regacho: en Ferrera de los Navarros.
Barranco d'el Regacho: en Maicas.
Barranco de los Regachos: en L'Aldeyuela de Tiestos.
Regacho: en Cubel.
Regacho de Castralbo.
Regacho de Concut.
Regacho de la Cruz: en Ebreya.
Regacho de la Fuent d'el Buei: entre Fridas d'Albarracín, Moscardón y Val Longuiello.
Regacho de Mora.
Regacho de Santo Domingo u de Santa María.
Regacho de val Delgado.
Regacho Serna: en Aguilón.
El Regacho: en La Vega d'Albarracín y en relación con Toyuela.
El Regacho: en Anadón y ligau a lo microtoponimo barranco d'el Regacho.
El Regacho: en Villafelich y ligau con los microtoponimos Hoyada del Regacho y Fuente El Regacho y Camino del Regacho.

La palabra regacho s'ha conservau millor en toponimia que la forma regallo, mas representativa de la fonetica de l'aragonés.

Regachos fuera d'Aragón 
En la Riocha la palabra regacho s'emplega con lo mesmo sentiu que "arroyo" en castellano stándard. En lo País Basco y Navarra apareixe a sobén como component chenerico:
Regacho del Lavadero.
Regacho de Trilla.
Regacho del Bocal.	
Regacho de Sanbil.	
Regacho de Santa Agueda.		
Regacho Obantzea.			
Regacho de Arantzadia.			
Regacho Riorrama.	
Regacho de Opakua.	
Regacho de Monjiliberri.
Regacho de Txubindoa.

Un barrio de Barakaldo ye El Regato en castellano y Errekatxo en basco.

Regajo 

En lo sud de la provincia de Teruel y en las comarcas churras bi ha cursos d'augua que levan lo chenerico Regajo u que simplament son conoixius como El Regajo. En estos casos son claras castellanizacions d'anteriors toponimos tipo regacho u regallo u encara lo catalán regall.
Barranco del Regajo: tamién conoixiu como barranco de la Riera
Regajo de Camarena.
Regajo de Tramacastiel.
Regajo de la Tejada u barranco de la Tejada (en Fuset).
Río Regajo: río que traviesa Gaiviel, relacionau con lo Pantano del Regajo en lo río Palancia.
Río del Regajo: río que traviesa la sierra d'Exarc y caye en lo río de la Val (Val d'Exarc).

Referencias

Bibliografía 
 Manuel Alvar: Atlas lingüístico y etnográfico de Aragón, Navarra y Rioja. Tomo X, Mapa 1374, Lámina 1597. "Arroyo". Institución Fernando el Católico. Departamento de Geografía Lingüística, Institución Fernando el Católico de la Excma. Diputación Provincial de Zaragoza, 1983.
 Concepción de la Fuente Cobos: Libro de apeos del monasterio de piedra (1344). libro de cuentas de la bolseria del monasterio de piedra (Fuentes históricas aragonesas. Fuentes históricas aragonesas, 31. Institución Fernando el Católico, 2001.
 Jose María Iribarren: Vocabulario navarro. Diario de Navarra. 1997.